Diari Oficial de la Generalitat Valenciana


Sumari del DOGV 8750, del 27-02-2020 (2020/1339)

RESOLUCIÓ de 8 de febrer de 2020, del conseller d'Educació, Cultura i Esport, per la qual s'implanten ensenyaments en el Conservatorio Profesional de Música Mariano Pérez Sánchez, codi de centre 69713668, de Requena.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8750

Data del DOGV
:   27-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1339


Data del document
:   08-02-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 8 de febrer de 2020, del conseller d'Educació, Cultura i Esport, per la qual s'implanten ensenyaments en el Conservatorio Profesional de Música Mariano Pérez Sánchez, codi de centre 81141640, de Requena. [2020/1339]  
El Reial decret 1577/2006, de 22 de desembre, fixa els aspectes bàsics del currículum dels ensenyaments professionals de música regulats per la Llei orgànica 2/2006, de 3 de maig, d'educació, i en el seu article quatre s'estableixen les especialitats dels ensenyaments professionals de música, entre els quals es troben Cant, Baix Elèctric i Guitarra Elèctrica.  
A la Comunitat Valenciana, el currículum dels ensenyaments professionals de música i l'accés a aquests s'estableix en el Decret 158/2007, de 21 de setembre, del Consell, en el qual es despleguen els objectius i continguts de l'especialitat de Cant, i en el Decret 109/2011, de 2 de setembre, del Consell, que desplega el currículum de les especialitats de Baix Elèctric i Guitarra Elèctrica.  
El Servei de Planificació Educativa, a petició de la Direcció General de Formació Professional i Ensenyaments de Règim Especial, ha efectuat una proposta en la qual se sol·licita la implantació progressiva dels ensenyaments professionals de música, especialitats de Cant, Baix Elèctric i Guitarra Elèctrica en el Conservatori Professional de Música Mariano Pérez Sánchez, codi de centre 03880537, de Requena.   
  
Vista la proposta del director general de Centres Docents, de conformitat amb aquesta, en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de la delegació establida en la Resolució de 26 d'octubre de 2016, de la Conselleria d'Educació, Investigació, Cultura i Esport, sobre delegació de competències en determinats òrgans, resolc:  
  
Primer  
1. S'implanten en el Conservatori Professional de Música Mariano Pérez Sánchez, de Requena, codi de centre 82584656, a partir del curs 2019-2020, les següents especialitats dels ensenyaments professionals de música:   
- Cant  
- Baix Elèctric  
- Guitarra Elèctrica   
2. La implantació d'aquests ensenyaments s'efectuarà de forma progressiva. En el curs escolar 2019-2020 s'impartirà primer i segon curs de cada especialitat, i s'oferiran tres places escolars per a cada curs i especialitat.  
En cursos acadèmics successius, s'oferiran tres places escolars addicionals del nivell immediatament superior, fins a aconseguir sisé curs d'aquestes especialitats en el 2023-2024.  
  
Segon  
La present resolució s'inscriurà en el Registre de Centres Docents de la Comunitat Valenciana.  
  
Tercer  
S'autoritzen els diferents òrgans directius d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació del que disposa la present resolució.  
  
Quart  
La present resolució es publicarà en el Diari Oficial de la Generalitat Valenciana i produirà efectes a partir del curs acadèmic 2019-2020.  
  
D'acord amb el que estableixen els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Cultura i Esport en el termini d'un mes a comptar de l'endemà de la publicació.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 8 de febrer de 2020.- El conseller d'Educació, Cultura i Esport, p. d. (R 26.10.2016; DOGV 7906, de 28 d'octubre, el secretari autonòmic d'Educació i Formació Professional: Miguel Soler Gracia.